Jaapanis Rusutsus algasid suusaorienteerumise maailmameistrivõistlused. Avaalana oli kavas sprint. Meeste 3,7km ja 10KP-ga rajal võidutses venelane Andrey Lamov ajaga 10.43. Järgnevad  medalid kuulusid soomlastele. Hõbemedali võitis tänavuse aasta neljakordne juunioride maailmameister Olli-Markus Taivainen ajaga 10.58, pronksi Staffan Tunis ajaga 10.59. Ainsa eestlasena maailmameistrivõistlustel osalev Margus Hallik tegi korraliku soorituse ja lõpetas 25.kohal ajaga 12.41.